Die SA Ope-gholftoernooi het gister by die Randparkklub in Randburg begin. Daar is 240 spelers wat meeding wat 111 Suid-Afrikaners insluit. Die beste tellings is op die Bushwillow-baan aangeteken. Daar word ook op die Firethorn-baan gespeel.
1 Louis Oosthuizen -9 (ná ŉ ronde van 62)
2 Madalitso Muthiya -8
Kurt Kitayama -8
8 Ernie Els -5
17 Charl Schwartzel -4
Die Wêreldreeks se tweede toernooi word Saterdag en Sondag in Kaapstad afgehandel. Justin Geduld het van sy besering herstel wat die span van 12 onveranderd laat. Selvyn Davids is die plaasvervanger. Spel begin môre om 10:15 wanneer Skotland en Kanada mekaar pak.
Die Blitsbokke speel môre drie wedstryde in die groepfase.
Suid-Afrika 12:27 Samoa
Suid-Afrika 15:48 Zimbabwe
Suid-Afrika 19:56 Nieu-Seeland
KSA het ŉ groep van 13 spelers bekend gemaak wat vir Suid-Afrika teen Pakistan in drie toetse gaan speel. Zubayr Hamza is ŉ nuweling terwyl Duanne Olivier die beseerde Lungi Ngidi vervang.
Die Protea-groep is: Faf du Plessis (kapt), Hashim Amla, Temba Bavuma, Theunis de Bruyn, Quinton de Kock, Dean Elgar, Zubayr Hamza, Keshav Maharaj, Aiden Markram, Duanne Olivier, Vernon Philander, Kagiso Rabada en Dale Steyn.
Die derde en finale toets tussen Nieu-Seeland en Pakistan het gister in Abu Dhabi sy vierde dag beleef.
Nieu-Seeland 274 en 272/4
Nieu-Seeland is 198 lopies voor met ses paaltjies staande in hul tweede beurt.
Yasir Shah het ŉ nuwe wêreldrekord daargestel deur 200 paaltjies in slegs 33 toetse te neem as draaibalbouler.
Dit is dag twee van die eerste toets tussen Australië en Indië wat op die Adelaide Ovaal gespeel word. Indië is vir 250 lopies in hul eerste beurt uitgehaal. Australië het ŉ rukkie gelede op 65/3 gestaan ná 32 boulbeurte.
Twee wedstryde word vandag in die Mzansi Superliga
Op die jongste punteleer is die Cape Town Blitz steeds gemaklik voor.
By die mans se Wêreldbekertoernooi in Indië is daar gister twee wedstryde in Groep A gespeel.
Spanje 2–2 Nieu-Seeland
Argentinië 3–5 Frankryk
Vandag speel Australië teen China en Ierland teen Engeland.
Suid-Afrika speel môre teen België in Groep C.
In die Engelse Premierliga word daar môre agt wedstryde afgehandel.
Bournemouth 14:30 Liverpool
Manchester United 17:00 Fulham
West Ham United 17:00 Crystal Palace
Cardiff City 17:00 Southampton
Arsenal 17:00 Huddersfield Town
Chelsea 19:30 Manchester City
Leicester City 21:45 Tottenham Hotspur
Die Telkom-uitdaging se eindstryd word môre gespeel. Orlando Pirates en Baroka sal sake uitspook om die eerste plek wat spog met ŉ prysgeld van R4 miljoen. Die span wat verloor, sal R1,5 miljoen in die sak steek.